# ג'ו קוקר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ו קוקר (Joe Cocker) נולד ב-20 במאי 1944, זמר פופ בריטי.

## [עריכה] ביוגרפיה

קוקר התחיל את הקריירה המוזיקלית שלו בגיל 15 בעיר הולדתו שפילד שבאנגליה. הופעתו הראשונה הייתה בהרכב מקומי אנונימי בשם "דה אוונג'רס" (The Avengers) תחת שם הבמה ונס ארנולד. בשנת 1963 הצטרף להרכב בלוז מקומי אחר בשם "דה ביג בלוז" (The Big Blues). שלוש שנים מאוחר יותר פרש מההרכב לטובת להקת "הגריז" (The Grease Band). בשנת 1969 התארח בתוכנית האירוח האמריקאית המצליחה של אד סאליבן.

להיטו הראשון שזכה להצלחה מסחרית היה גרסאת הכיסוי לשירם המפורסם של הביטלס "במעט עזרה מחבריי" (With A Little Help From My Friends). הגירסה ראתה אור באלבום הבכורה של קוקר שנשא את שם הלהיט. האלבום יצא לחנויות בשנת 1969. עוד באותה שנה השתתף קוקר בפסטיבל וודסטוק המפורסם. קוקר המשיך במסורת גרסאות הכיסוי לשירי הביטלס כשלהיטו הבא היה גרסת כיסוי לשירם "היא באה דרך חלון האמבטיה" (She Came In Through The Bathroom Window).

אלבומיו הבאים המשיכו לזכות להצלחה מסחרית והפיקו עוד כמה להיטים. בשנת 1970, זכתה גרסת הכיסוי המוצלחת שלו ללהיטם של ה"בוקס טופס" "המכתב" (The Letter) להכנס לעשרת הגדולים במצעד המכירות האמריקאי. היה זה להיטו הראשון שזכה לעשות זאת בארצות הברית. הופעתו המפורסמת של קוקר שכללה הנפת זרועותיו באוויר, היו לסימן ההיכר שלו.

התמכרותו לסמים ואלכוהול בתחילת שנות ה-70 השפיעו לרעה על הקריירה המוזיקלית שלו וגרמו לו לא פעם לבטל הופעות מתוכננות. ג'ו קוקר חזר לבמה בשנות ה-80 והמשיך להפיק מספר להיטים ביניהם "למעלה היכן שאנו שייכים" (Up where We Belong), שבוצע יחד עם הזמרת האמריקאית ג'ניפר וורנס. השיר זכה בפרס האוסקר תחת קטגורית שיר הנושא הטוב ביותר של הסרט קצין וג'נטלמן.

## [עריכה] קישורים חיצונים

- האתר הרשמי של ג'ו קוקר
- ג'ו קוקר, באתר MOOMA

מקור: http://he.wikipedia.org../../../%D7%92/27/%D7%95/%D7%92%27%D7%95_%D7%A7%D7%95%D7%A7%D7%A8.html

קטגוריות: זמרים | זמרים בריטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Suomi
- Français
- Hrvatski
- Magyar
- Italiano
- 日本語
- Nederlands
- Polski
- Português
- Svenska